**ΕΝΗΜΕΡΩΣΗ ΓΙΑ ΤΗΝ ΤΗΡΗΣΗ ΤΟΥ ΑΡΧΕΙΟΥ ΕΞΟΦΛΗΜΕΝΩΝ ΣΥΜΒΑΣΕΩΝ ΚΑΤΑ ΤΗΝ 25.05.2022**

Με την παρούσα σας ενημερώνουμε ότι ολοκληρώθηκε την 25-05-2022 η κοινή διάσπαση των εταιριών «ΠΕΙΡΑΙΩΣ LEASING ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ», «ΠΕΙΡΑΙΩΣ FINANCIAL LEASING ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» και «ΠΕΙΡΑΙΩΣ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» (‘οι Διασπώμενες’), με σύσταση νέων ανωνύμων εταιρειών με τις επωνυμίες: «ΠΕΙΡΑΙΩΣ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ», «SUNSHINE LEASES ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» και «ΠΕΙΡΑΙΩΣ PROPERTY ΔΙΑΧΕΙΡΙΣΗ ΑΚΙΝΗΤΗΣ ΠΕΡΙΟΥΣΙΑΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» και με απορρόφηση μέρους των περιουσιακών στοιχείων και των υποχρεώσεων των Διασπώμενων από την ανώνυμη τραπεζική εταιρεία με την επωνυμία «ΤΡΑΠΕΖΑ ΠΕΙΡΑΙΩΣ Ανώνυμος Εταιρεία», σύμφωνα με τις διατάξεις των άρθρων 55 παρ. 4, 59-74, 75, 83-87 και 140 παρ. 3 του Ν. 4601/2019, του Ν. 1665/1986, του άρθρου 16 του ν. 2515/1997, καθώς και τις οικείες διατάξεις του ν. 4548/2018 όπως ισχύουν.

Αναφορικά με έννομες σχέσεις που είχατε συνάψει με τις ως άνω ‘Διασπώμενες’ ή με εταιρίες συγχωνευθείσες (δι’ απορροφήσεως) από τις τελευταίες και οι οποίες, έννομες σχέσεις, έχουν εξοφληθεί, σας ενημερώνουμε ότι οι σχετικές συμβάσεις και τα δεδομένα που αφορούν στην κατάρτιση και λειτουργία τους, περιλαμβανομένων των υποστηρικτικών τους εγγράφων, όπως και αυτών που παρήχθησαν κατά τη διάρκεια της ισχύος τους, θα τηρηθούν στο αρχείο της «ΠΕΙΡΑΙΩΣ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» για χρονικό διάστημα εικοσαετίας από το χρόνο λήξης/λύσης των συμβάσεων αυτών. Πληροφορίες σχετικά με την επεξεργασία των προσωπικών σας δεδομένων, τα δικαιώματά σας και την άσκηση αυτών σχετικά με τις ανωτέρω έννομες σχέσεις είναι διαθέσιμες στην αναλυτική ενημέρωση της «ΠΕΙΡΑΙΩΣ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ», η οποία βρίσκεται αναρτημένη στην ιστοσελίδα της (www.piraeusleasing.gr), στην ενότητα H Εταιρεία>Ενηµέρωση Πελατών> Γενικός Κανονισµός Προστασίας ∆εδοµένων (ΓΚΠ∆).

Για οποιαδήποτε διευκρίνιση ή πληροφορία σε σχέση με τα ανωτέρω μπορείτε να επικοινωνείτε στο τηλέφωνο 2107760600 καθώς και στην ηλεκτρονική διεύθυνση [info@piraeusleasing.gr](mailto:info@piraeusleasing.gr).

Μαρούσι, 25.05.2022